**Олимпиадные задания школьного этапа республиканской олимпиады школьников по мордовскому (мокша) языку и литературе**

**в 2021-2022 учебном году. 11 класс.**

*Тиемань пингсь –120 минута.*

*Максимальнай баллхне - 94 баллхт***.**

**1. Тиесть заданиятнень текстть коряс.** (66 баллхт)

1. Сась поздняй сёксесь – кельме, пизему пингсь. 2. Шуфттне галошкодсть. 3. Тяфтама шиня и куттневок няевсть нолдаф паця начка саразкс. 4. Колма шит мольсь начка лов. 5. Сон кой-коста прашендсь саразонь пряшка и стама туста, што молят кить ланга и афи няевихть куттне. 6. Нилеце шиня тага лямбондсь и тусь пизем мархта лов.

7. Школав сашендсть шабатне кальдявста. 8. Лепьёвка посёлкаста ёфси лоткасть сашендомда иттне. 9. Занятияда меле Захаровась азозе учительхненди, штоба ётамс ся ученикнень ширева, конат ёфси лоткасть сашендомда школав. 10. А сонць тусь Лепьёвкав. 11. Гальчовкаста Лепьёвкав лувондови кафта пяле мархта вайгяльбет. 12. Посёлкать и Гальчовкать ёткова шуди Безымянка ляйня, конань туркс ульсть ёрдафт кафта шочконят. 13. Синь лангаст ётамста, ёфси тона берякть маласа, курькстсь Анна Петровнань фкя пильгоц, и сон пълманжа видева тусь эйкс ащи ведти. 14. Сон лиссь берякти, таргазе кямонц и пяярдезе тоста ведть.

а). Сисемце валрисьмоста сёрмадость глагольнай валзюлмотнень. *(4 баллхт)*

б). Кемнилиеце валрисьмоста тяштесть существительнайхнень. Сёрмадость падежть, склонениять, лувксть. *(26 баллхт)*

в). Мусть текстста прилагательнайхнень, сёрмадость разрядснон. (10 баллхт)

г). Максф валхненди арьседа антонипт: *маласа, пяшксе, кепсихть, равжа, сявсак (10 баллхт)*

д). Максф валхнень явость пяльксова: *(8 баллхт)*

*Алыяфтомс, наряжакшнефнемс, цильнесефнемс, эреклакшнефтемс*

е). Максф валрисьмоти тиеда синтаксисонь разбор валрисьмонь членонь коряс. *(8 баллхт)*

Школав сашендсть шабатне кальдявста.

**2. Сёрмадость валкснень авторснон. Скобкаса максф кизось, мъзярда ульсть нолдафт тя валксне:** *(10 баллхт)*

1) Словарь синонимов эрзянского языка (1982)

2) Валть пяльксова явоманц коряс мокшень кялень валкс (1998)

3) Мокшень кялень нюрьхкяня этимологическяй словарь (1982)

4) «Топонимический словарь Мордовской АССР: Названия населенных пунктов» (1979)

5) Мокшень кялень кевонзаф валсюлмонь валкс (2013)

**3. Ётафтость валмуворкснень рузкс.** *(8 баллхт)*

1. Нола плотникть фалу мувору узерец.

2) Кие тевса машты, ся фалу инголи шашты.

3) Нола катоти шеер аф кундави.

4) Видешись зрняда питни.

**4. А. Моронь афкуксонь фамилияц** *(2 баллхт)*

1) Осипов

2) Морской

3) Эркай

4) Гайни

**5. К.Г. Абрамовонь «Эрзянь цёра» произведенияц лемтьф** *(2 баллхт)*

1) Ф.В. Сычковонди

2) С.Д. Эрьзянди

3) М.Е. Евсевьевонди

4) Н.П. Огаревонди

**6. Кона моротне (морхне) лувовихть эпическяйкс** *(2 баллхт)*

1) «Умарина», «Луга лангса келунясь»

2) «Мора Пугачевонь колга», «Вирь ширесь»

3) «Ушмань Байкась», «Сенькань Микитать Ульянац»

4) «Шаткинонь паксясь»

**7. Кинь подвигонц няфтезе П.У. Гайни (Поздяев) «Таня» поэмасонза** *(2 баллхт)*

1) М.П. Девятаевонь

2) Т. Бибинать

3) Алёшкань

4) Архип атянь

**8. Ногаецнень каршес мокшэрзянь народть тюремац няфтеви:** *(2 баллхт)*

1) Я.Я. Кулдыркаевонь «Эрьмезь» поэмасонза

2) В.Т. Чукаровонь «Якстерь знамя» поэмасонза

3) А.В. Рогожинонь «Галё» поэмасонза

4) А.М. Моронь «Русь» стихотворениясонза